钦定古今图书集成/明伦汇编/皇极典/第202卷 > 明四
## 钦定古今图书集成/明伦汇编/皇极典/第202卷 > 明四

### 成祖永乐二十二年八月丁巳仁宗以皇太子即皇帝位

按《名山藏典谟记》：仁宗皇帝，讳高炽，太宗嫡长子也。
以高帝十一年生凤阳，二十八年册为燕世子。端重
沈静，嗜学亡厌。时晋、秦、燕、周四世子，高帝皆教而试
之。异日者使分阅卫士，帝还奏，后问之，对曰：“寒甚，士
方食。”高皇帝喜，使阅章奏，择其有大体可施行者报
命，高帝益爱之。燕王起靖难，帝居守北平，坚拒李景
隆兵。燕王既为皇帝，尚以世子守北平。既二年，召立
为皇太子。成祖有三子：长帝，次汉王高煦，次赵王高
燧。赵王幼以聪敏爱，而汉王用《靖难》功，几得立为太
子。谋夺嫡者数矣。寺人俨、寺人保，数为赵王短太子
于成祖。成祖迁都北京，五出塞，南京事悉付太子施
行。晚节多疾小人谗构，太子几危者屡。宫僚若杨士
奇辈者，为太子下狱，赞善梁潜、司训周冕至死狱中。
然太子益恭慎，亦赖士奇、蹇义、夏原吉羽翼之。有白
曰：“殿下知谗人乎？”曰：“吾不知，知为子。”太子监国，遇水
旱饥荒，军民失所，戚焉。赈恤之暇，与宫僚邹济、王汝
玉、徐善述等讲说《诗》《书》，修词赋之业，日记万言，辞翰
并精。车驾崩榆木川，《遗命》至，太子恸绝，强拜受。遂命
皇太孙迎梓宫开平，臣民三劝进。以八月望日丁巳
即皇帝位，大赦天下，以明年为“洪熙元年。”

按明《昭代典则》，“永乐二年夏四月，立世子高炽为皇
太子。二十二年春正月，阿鲁台寇大同。三月戊寅，帝
大阅北征。夏四月诏皇太子监国，车驾发京师。六月，
车驾驻荅兰纳木儿河。诸将奏阿鲁台久遁，遂班师。
秋七月丁亥，次翠微冈。上御幄殿，凭几而坐，大学士
杨荣、金幼孜侍上顾内侍海寿问曰：‘计程何日至北
京’？”对曰：“其八月中矣。”上颔之。既而谕杨荣曰：“东宫涉
历年久，政务已熟，还京后，军国事悉付之朕。惟优游
暮年，享安和之福矣。”荣对曰：“殿下孝友仁厚，天下属
心，允称皇上付托。”上喜，赐荣等羊酒而退。戊子，上次
双流泺以旋师。遣礼部尚书吕震赍书谕皇太子，并
诏告天下。己丑，次苍崖。上不豫，下令大营五军将士，
严部伍，谨哨了。庚寅，次榆木川。上大渐，召英国公张
辅受遗命传位皇太子，且云“丧服礼仪，一遵太祖皇
帝遗制。”辛卯，上崩。内臣马云、孟骥等以六师在远外，
秘不发丧，密召大学士杨荣、金幼孜入议，丧事，遂一
遵古礼。含敛毕，载以龙轝，所至朝夕上食如常仪。壬
辰，次双笔峰。大学士杨荣、少监海寿奉遗命驰讣皇
太子，遣皇太孙出居庸关，赴开平迎驾。时京师诸卫
军皆随征聚行在，惟赵府三护卫军留京师，一时浮
议籍籍。虑护卫为变，遂秘未发丧。皇太孙临行，启皇
太子曰：“出外有封章白事，非印识无以防伪。”皇太子
曰：“渠言良是，但行急，新制不及。”士奇曰：“殿下未践阼，
有事自应行常用之宝。其东宫小图书，可假之行，此
出一时之权，归即纳上。”皇太子即取付。太孙曰：“有启
事以此封识，来此亦久当归汝，汝就留之。”皇太子曰：
“大行临御，储位久未定，浮议喧腾，吾今就以付之，浮
议何由兴！”八月己酉，次雕鹗。皇太孙至军中，始发丧，
六军号痛，声彻天地。辛亥，入居庸关，文武百官缞服
哭迎。壬子，及郊，皇太子亲王以下素服哭迎，至宫中，
奏安仁智殿，加敛，纳梓宫。丁巳，皇太子即皇帝位，改
明年元曰“洪熙”，大赦天下。

按《明会典》“昭皇帝登极仪”，“永乐二十二年七月，公侯
驸马伯文武百官及军民耆老等上笺劝进者三，令
旨俞允，乃命礼部择日具仪。先期，司设监等衙门于
华盖殿，陈御座于中，仍于奉天殿设宝座，钦天监设
定时鼓，尚宝司设宝案于奉天殿，鸿胪寺设表案于
丹陛上，教坊司设中和韶乐，设而不作。鸿胪寺设诏
案及锦衣卫设云盖、云盘于奉天殿内东，别设云盖
于承天门上，设云舆于午门外，设宣读案于承天门
上西南向。”是日早，遣官祗告天地、宗庙、社稷。上具孝
服、设酒果，亲诣大行皇帝几筵前祗告。受命毕，即于
奉天殿前设香案、酒果等物，具冕服行告天地礼。随
赴奉先殿谒告祖宗毕，仍具衮冕诣大行皇帝几筵
前行五拜三叩头礼毕，诣母后前行五拜三叩头礼。
毕诣奉天殿即位。是日早鸣钟鼓，锦衣卫设卤簿大

事奏“请陞殿”，上由中门出，升宝座。锦衣卫鸣鞭，文武
百官上表称贺。上命百官免贺。免宣表。上行五拜三
叩头礼。百官出至承天门外。候翰林院官赍诏书、用
宝讫。鸿胪寺官请颁诏。翰林院官捧诏授礼部官。由
奉天殿左门出。锦衣卫于午门前候捧诏置云盖中，
导至承天门开读行礼如常仪。

### 仁宗洪熙元年六月癸卯宣宗以皇太子即皇帝位按名山藏典谟记宣宗章皇帝讳瞻基仁宗嫡长子也生之夕成祖梦高祖授以大圭命曰传之子孙永

世。其昌既数岁试之，事辄剸决称旨。成祖爱之。年十
一，以从狩北京，日侍左右，随事训教。尝命从过观田
家，问所疾苦，作《务本训》授上。上读书一目数行，尽袠
皆举经史百家，莫不涉意。永乐九年立为皇太孙。自
少晓兵略，善骑射。仁宗即位，册为皇太子。其春以南
京地屡震，命往抚治。上旋不豫。既大行宫中，秘不发
丧，以遗命召，上顾臣下稍稍闻上崩。其时汉庶人蓄
反谋，传言将要劫群臣，或请整兵旋，或请出间道。上
曰：“君父在上，天下归心，岂有他虑？”遂传诣京师。六月
乙亥朔，至芦沟，既乃闻，恸绝。左右掖，听遗诏行哭。入
宫门，诣梓宫拜哭，尽哀。颁遗诏天下。癸卯，臣民三劝
进。庚戌，即皇帝位，太赦。

### 宣宗宣德十年春正月壬午英宗以皇太子即皇帝位

按《名山藏典谟记》：英宗睿皇帝，讳祈镇，宣宗皇帝嫡
长子，以宣德二年生。生之日，日下五色云见，光灼殿
陛。既二年，立为皇太子，能言，宣宗抱置膝上，问：“他日
为天子，能令天下太平乎？”曰：“能。”问“有干国之纪者，敢
亲总六师讨之乎？”曰：“敢。”宣宗大喜，解所御龙袍宝带，
加上体，置宝座，左右皆呼万岁。上天姿秀杰，龙颅魁
硕，顾盻有威，立其侧者，皆若傍睨之。宣宗崩，以正月
壬午即皇帝位，九岁矣。颁诏大赦天下，以明年为“正
统元年。”

### 英宗正统十四年九月癸未代宗以郕王即皇帝位遥尊帝为太上皇帝

按《名山藏典谟记》：“正统十四年七月，北敌分道入寇，
上议亲征，吏部尚书王直率廷臣谏，司礼太监王振
从中劝成。上不听，命郕王祁钰居守，驸马都尉焦敬
辅之。甲午，车驾发京师，夕次康家岭。乙未，次龙虎台，
夜惊。丁酉，过居庸关。风雨连朝，六军患苦，文武将士
皆无纪律，群臣请驻跸，不许。戊戌，次榆林站。己亥，次”
怀来。庚子，次雷家站。辛丑，驾至宣府，风雨大至，边报
益急，扈从群臣复交章请驻跸。王振怒，俱令略陈。壬
寅，次鸡鸣山，众皆危惧。上素以事付振，振益肆威拒
言，折辱诸大臣，必进师。我师渐进，敌渐退伏塞外。癸
卯，次万全峪。甲辰，次怀安。是夜黑云四塞。乙巳，次天
城西。丙午，次阳和。丁未，次聚落驲。八月戊申朔，次大
同。己酉，雨益骤，始议旋师。庚戌，东还。其夕，营于双寨。
有黑云覆营如盖，须臾，大雷电风雨彻夜惊乱。辛亥，
次滴水。壬子，次洪州方城。癸丑，次白登。月犯心宿。甲
寅，次怀安城西。乙卯，次万全峪。丙辰，次阳和北沙岭。
丁巳，次宣府。庚申，将发宣府，谍报敌袭我军后，遂驻
跸。恭顺侯克忠殿战败没。遣成国公勇、永顺伯绶领
军往救，遇伏鸡儿岭，亦陷没。辛酉，次《土木》绝水。壬戌，
移营近水阵，劲敌四面至，我军大溃，上陷敌中，遂邀
车驾北行。唯中官喜宁、忠勇伯蒋信、从振等皆死。士
卒死者数十万，张辅、陈瀛、井源、陈怀、李珍、沈荣、梁成、
王贵、王佐、邝埜、曹鼐、丁铉、王永和、邓棨、张益、龚全安、
黄养正、戴庆祖、王居一、刘容、凌寿，及给事中包良佐、
姚铣、鲍辉，中书舍人俞拱、潘澄、钱昺，监察御史张洪、
黄裳、魏贞、夏诚、申祐、尹竑、章存德、孙庆、林祥凤，郎中
齐旺、冯学明、滕员，员外郎王健、程思温、程式、逯端，主
事俞鉴、张瑭、郑瑄，大理寺左寺副马豫，行人司正尹
昌，行人罗如墉，钦天监夏官正、刘信，序班李恭、石玉
等皆死焉。当是时也，京师戒严，羸马疲卒不满十万，
人心汹汹。群臣聚哭于朝，议战、议守，未有所决。侍讲
徐珵晓天文，好谈兵，倡南迁。礼部尚书胡濙曰：“文皇
帝定鼎于此，示子孙不拔也，而尚可迁。”刑部侍郎江
渊曰：“当固守。”兵部侍郎于谦曰：“言迁者，可斩也，速召
勤王兵死守之。”学士陈循曰：“于侍郎言是。”众皆是皇
太后，禁中疑惧，问太监李永昌，永昌对曰：“是也。陵庙
宫阙在此，仓廪府库百官万姓在此，南迁大事去矣。
且陛下不闻宋靖康乎？”因为皇太后述《靖康事》，皇太
后悟。甲子也，先奉车驾宣府城南，守宣府者昌平侯
洪先避去。上命诸将开门登陴，遥对曰：“天暮矣，所守
者陛下城池也。”上涉河北。乙丑，皇太后命郕王祁钰
摄总百官。戊辰，奉车驾大同城下。守大同者定襄伯
登亦闭门不纳。上曰：“传谕郭登，与朕姻亲，何得便尔！”
袁彬持驾牌触门而呼，大同人缒之。广宁伯刘安、给
事中孙祥、知府霍瑄出见，上曰：“勿疑汝主也。”安等伏
哭上前。上使入，登亦出见，伏哭。上曰：“奏报皇太后，朕无恙。也先欲送朕还使来，厚赏之，迟之，益深入矣。”因
取库金二万二千两，以二千赐也先，五千赐伯颜帖
木儿若赛刊大同王，馀以与众。置酒大劳。上召定襄
伯固守，刈秋稼饱士，慎警报。是夕，上驻跸城西二十
里。定襄伯欲使壮士辇上过石佛寺，乘间迎入城。上
曰：“我命在天，勿取败道。”是时，郕王以于谦为兵部尚
书。庚午，王御午门，诸大臣廷启王振罪，王曰：“待取旨。”
百官趋进，伏地不起曰：“王振罪不容诛，殿下不即正
典刑族灭之，臣等今日皆死此！”廷中痛哭呼号，不辨
人声。郕长史仪铭膝行前，锦衣卫指挥马顺叱退之。
给事中王竑起直前，捽顺发啮其肉曰：“尔昔倚王振
奸横，今尚敢尔！”群起摮之。或就脱顺靴，击出顺眼，洒
血于廷。顺遂死。朝班大乱，守卫之士皆哭，王环视屡
起，于谦掖止之。王竟入，将阖门，百官随之。太监《金英》
传令且退。众欲捽英，英惧，即传令曰：“许籍没王振家
矣，尚何言？”百官曰：“犹有毛贵、王长随亦振党，请付外。”
王令出，二人门隙中，又捶死之。顷之，众执振侄指挥
山至相戒勿捶使伏法与天下共知之。王遂命缚山
赴都市坐凌迟之诛。下谕曰：“阉寺颛权国家多难已
如百官请其各出莅事”皆拜退曳弃三尸《东安门》外。
道上军民争击之卫士提水来涤血《廷中仪铭》曰：“留
其影可以鉴。”是日也，进都督杨洪为昌平伯。辛未陞
石亨为武清侯充总兵官练兵京师。是日，奉车驾至
威宁海子。壬申，廷臣交劾随驾失机总兵官镇远侯
顾兴祖等，王下兴祖狱，禁锢之。是日，奉车驾次九十
九个海子。癸酉，次柳原。甲戌，次黑河。丙子，群臣合请
皇太后，“国有长君，社稷之福，宜立郕王为皇帝。”是日，
奉车驾次八宝山。九月癸未，郕王即位，遥尊上为太
上皇，立太上皇子见深为皇太子，以明年为“景泰元
年”，诏赦天下。

### 代宗景泰八年春正月壬午上皇复即皇帝位

按《名山藏典谟记》：“正统十四年七月，上北征，陷敌中。
九月癸未，郕王即位，遥尊上为太上皇。癸巳，也先奉
车驾断头山。也先故得赏赐厚，有德中国之心。其送
上皇也，第欲得汉物，无他意，中国不敢信。既扣诸关，
无所入，乃奉车驾以北。上皇无阻怯之容，隐处幄居，
时时见征表。也先繇此奉上皇甚恭。乙巳，遣都指挥”
季铎起居太上皇，告即位及立皇子王，奉太上皇书。
“若送驾来，可五七骑拥众大入，则不敢许。大兄还居
天位，无所不可。但恐降尊就卑，他日非所以正名。”亦
致书于也先，也先曰：“明立皇帝矣，终无和意，复往迫
扰，令彼南迁，取我故元大都，不亦善乎？”庚戌，杀马设
宴，共立太上皇为皇帝，以白马贺。壬子，复送车驾还
京。十一月甲寅，至大同东门，也先遣伯颜帖木儿及
喜宁、岳谦言于城下曰：“不纳上皇者，久久必仇。杀。”霍
瑄出水窦以见控御马，献鹅、酒诸物。上皇密谕瑄，告
郭登毋开门也。转至阳和，阳和不敢纳。喜宁语之曰：
“二边不纳，今可从紫荆关进腹里，以入京师。”遂奉车
驾入关，杀关指挥韩清等，副都御史孙祥守关出，走
死。时京师戒严，命诸将分陈九门，受石亨节制，于谦
督亨军。丁巳，奉上皇过易，次良乡，父老献茶果羊酒。
戊午，次芦沟果园，署官献果品，上皇奉太后与帝谕
群臣凡三书，《书》命固守。顷之，遣岳谦与敌使纳哈出
答话彰武门外，守门官军击杀谦，纳哈出奔还也先
遂列阵西直门外，上皇御幄止德胜门外。己未，奉上
皇土城，邀大臣迎，帝疑焉。即日陞通政司右参议王
复为右通政，中书舍人赵荣为太常寺少卿，赍敕出
见，进羊酒诸物。也先、伯颜帖木儿擐甲胄属弓矢，取
敕视蕃书。太上皇带刀，取敕视《汉书》。上皇曰：“大臣何
不来？”也先问曰：“是皆何官？”上皇曰：“小臣也。”也先曰：“大
臣不迎而使小臣。我送皇帝到门，乃诸大臣不迎皇
帝。”上皇曰：“尔归则使于谦、石亨、王直、胡濙来。”复荣反
命下廷议，言谦等国所仗，竟不遣。庚申，谦、亨伏兵德
胜门两旁，要击也先。也先怒。壬戌，奉车驾出土城北
去，与伯颜帖木儿、大同王谋送太上皇出紫荆，自往
攻居庸。居庸不守，即迎太上皇还入京师，而曰：“中朝
大臣无一人出迎驾，但随皇帝者皆归。”于是独袁彬
与通事哈铭随太上皇驾。癸亥，也先先行，驾后失所
向，袁彬大哭，家有老母而不得归。哈铭曰：“兄切勿言，
万岁金身，然且在此。我等草木沙土也，又何足道！”太
上皇使铭笼马左右，行过沟河山崖，铭下马扶持。甲
子，伯颜帖木儿、大同王来护太上皇，道见曰：“太师诚
心送皇帝归皇帝家，兄弟立为皇帝。皇帝臣宰，背皇
帝恩，不一出见太师，所以怒而西还。今欲到阳和，使
使臣送皇帝从居庸关以归，毋令皇帝望见。京师，思
念皇太后。万一皇帝念太后病悸至有不可知，乃使
我留恶名后世。”晚至易卒。刘婆儿取水作《饭铭》，煮肉，
纳皮袋，防太上皇道饥。乙丑，过《紫荆，铭》请过视其亲，
太上皇曰：“如何舍我？”铭曰：“铭死不敢他。”丙寅，次蔚。丁
卯，次顺圣川。己巳，至阳和。是时，也先已攻居庸不下。
喜宁曰：“太师云于此送驾矣。”忠勇伯把台曰：“太师又谓于此送驾，是轻也。意欲奉太上皇至其营，还求中
朝使臣来迎，乃成礼耳。”庚午，奉车驾出阳和，西行，雪，
太上皇帐寝雪中。辛未，次猫儿庄。壬申，往即宁海子
东岸行。甲戌，至敌营。乙亥，往西北行，曰小黄河东，伯
颜帖木儿小营在焉。伯颜帖木儿妻急使人设毡帐，
止宿供具，数日复西行。是月也，致书也先曰：“太师送
太上皇还京，具悉厚意。闻军马从西剽，众心惊疑，以
此整槊堤备。太师若退札山下，解甲置兵送驾，中途
人有额数，此亦当解甲置兵迎驾入，如太师之人，抑
太师之人有厚赉焉。”以敌退，进封石亨武清侯，于谦
少保，兼兵部尚书。十一月，上皇至敌营，也先杀马设
宴稽首，行君臣礼。妻妾四人次第上寿。伯颜帖木儿
亦与其妻见上皇，如也先礼。也先七日一献马，伯颜
帖木儿七日一献牛，日一献羊、马、牛。潼射生则献野
马、黄牛。上皇道行，或乘马，或坐暖车。男女途见，皆马
上叩头，时或进生。也先时时设宴，手上酒。大同、赛刊
二王上酒，皆跪曰：“中国圣人，天之姤也。”也先请上皇
曰：“今得明，遣使来迎皇帝归矣。”上皇曰：“即汝自送我，
求我使臣，徒费往返耳。”喜宁不悦，谓忠勇伯曰：“求急
归者袁彬也，合杀之。”上皇乃谓喜宁：“我自谓也。”居数
日，也先奉上皇转西，行至八宝山，喜宁复言从此还
到甘，使其守将迎入，即转入陕西，取陕骑卒以入南
京，遂居于南京。彬、铭候喜宁去，白上皇曰：“天寒甚，陛
下又不能骑，空取冻冷，到时守将亦必不受。”上皇曰：
“是也。”喜宁曰：“此又哈铭谋，直杀铭耳。”上皇道渴，铭觅
阳泉凿冰进水。上皇居，哈铭求车一辆，骆驼一只，展
猫皮褥，坐上皇车中。伯颜帖木儿所畜奴，窃上皇物。
喜宁闻上皇使铭往索之，铭曰：“我今在困中索窃取
物，如虎口夺食，徒生怨耳。”上怒，使袁彬鞭铭，鞭已，就
叩头毡帐前。上皇曰：“鞭何叩头也？”铭曰：“臣弃父母兄
弟妻子而从陛下，尚谁攀耶？”是月也，也先遣使来求
使臣，不见报，因自来掠宁夏，竟归。归则请尚妹，上皇
固却之。上皇处居益庄，敌大服圣敬云。是月，以甲申
诏天下。诏书言敌驾辞讲和，迎请太上大臣出见，遍
历营中，失驾所在。乃焚书斩使，𢭏之。六军斩获甚盛，
京城内外，人心帖然，用告天下，以彰杀伐之威。太常
寺少卿习嘉言：“孝弟慈爱，人道所先，推以化成天下。
虞氏之为政也，太上未还皇太后宫中，岂能纾树萱
之忧，割悬旌之心！愿陛下朝夕惓惓，口不释迎。复语
皇太子幼冲，不时存问，孝弟慈爱，昭著内外，自然天
下之人有所感动，以济大功。”十二月，庚戌，尊皇太后
为上圣皇太后，母贤妃吴氏为皇太后，封妃汪氏为
皇后。云南金齿军民指挥使司知事袁敏言：“太上皇
帝曩居九重之上，所服衮绣，所食珍羞，所居璚瑶之
宫，芙蓉之阙。今远处沙漠，岁且更始，凡有人心，孰不
思痛。臣闻主辱臣死，上皇辱至，是为人臣子，朝夕思
念，碎骨刳心。乞遣人起居，将奉御寒衣具，若饮食之
物，或就令臣同通事人伴赍往，臣虽死亦甘心。”　景
泰八年，上居南城七年矣。景帝伐宫树，锢宫门，已无
复天下意。景帝病，所立太子薨。上，太子久废。司礼监
太监王诚与大学士王文等谋迎立襄王子。未定，群
臣且上章请惟景帝所立。都督张𫐄与其弟𫐐、武清
侯石亨、大监曹吉祥谋请上复位。鸿胪主簿万祺知
禄命，告亨曰：“皇帝在宫，奚事他求？”亨告太常卿许彬，
彬曰：“社稷功也。虽然，彬老矣，徐元玉才有胆，盍图之？”
元玉者，副都御史徐有贞也。亨等夜过有贞，有贞曰：
“太上出狩，非以游畋为国家耳。南宫虽锢，民无离心。
奉以复辟，天人同符，在此时也。”一再日，亨等复过有
贞。有贞升屋步《乾象》曰：“可矣，在今夕，相与密定计。”有
贞曰：“今寇骑薄都城，公总兵也。莫若名备非常，纳兵
阙中。”皆曰：“善。”遂仓皇出。会曹吉祥及靖远伯王骥、都
御史杨善、兵部侍郎陈汝言等至长安门下。门开，亨
等以兵千人入。有出入者，辄呵止之，宿卫皆惊。有贞
收诸门钥，投水窦中。时方四鼓天晦，亨等亦恇惑。有
贞大呼曰：“时可矣，勿退！”率众薄南宫门锢。俄隐隐有
开户声，有贞使数人举梁，厉以冲门，勇士逾垣入，毁
之，城中黯翳。𫐄等入，乃烛太上皇，烛下独出曰：“尔何
为？”俯伏合声，“请陛下登位。”挥士进辇，皆惊颤莫能举。
有贞挽之前，拥上皇登，遂夹辇行。忽月星明穊，上皇
顾问有贞：“卿等为谁？”各具官对。舁导入自东华门，门
者呵之，上曰：“吾太上皇也。”遂翼升奉天门，诸臣推御
座门中，上升座，鸣钟鼓。群臣之请立太子也，景帝许
以是日朝，群臣皆待，而帝不可起。有贞等号曰：“太上
皇复辟矣。”趋入贺，举朝震骇，遂皆呼万岁。日中，群臣
各朝服，奉上登奉天殿，行即位礼。时正月壬午日也。
是日命徐有贞兼翰林院学士，参预机务于内阁。执
少保兼太子太傅、兵部尚书于谦，少保兼太子太保、
吏部尚书谨身殿大学士王文，司礼监太监王诚、舒
良、张永、王勤等付锦衣狱。

按《复辟录》：“景泰八年春正月，上染疾，免百官朝数日，
内外群臣患之。十有一日，左都御史萧维祯、左副都御史徐有贞率十三道同百官问安于左顺门外，太
监兴安自内出，问曰：‘若皆何官’？维祯答曰：‘乃都御史、
六科十三道给事中、御史、五府六部堂上官，圣体不
宁，谨来问安’。兴安以指作十字，谓病之笃，不过是日
耳。”又曰：“若皆朝廷大臣耳目，不能为社稷计，日日徒
问安耳。”众乃惶惶而起。即日，维祯同有贞集十三道
御史议曰：“今日兴安之言，若皆达其意否？”众曰：“皇储
一立，无他患矣，请早立之。”二公喜曰：“斯议得矣。”众还，
道中作《封事草》，其略曰：“圣躬不宁，五日未朝，内外忧
惧，京民震恐，盖为皇储未立，以致如此。伏望皇上早
建元良，正位东宫，以镇人心。”草具呈堂，二公是之。会
槁于朝，集文武群臣石亨、张𫐐、张𫐄、于谦、王文、胡濙、
杨善等于左掖门，议允佥题。维祯举笔曰：“我更一字。”
乃更“建”字为“择”字，笑曰：“吾带亦欲更也。”是日进奏，十
有三日，本出，奉圣旨：“朕这几日偶染寒疾，是以不曾
视朝。待正月十七日早朝。请择元良一节难准。”部院
科道皆勃勃忧虑。瑄与同官监察御史钱琎、樊英同
曰：“斯当复请。”未几，礼部尚书胡濙令一办事官赴道
报曰：“请立东宫事，今本部会阁下及文武大小群臣，
于十七日待上视朝，合辞恳请，令来报知佥名。”瑄与
琎英不胜忻忻，约曰：“上再不可，吾等皆免冠叩头辞
职，乞”还田里。满朝若是，上亦心动，事无不可，皆会议
于礼部，学士商辂主笔草奏。其略曰：“天下者，太祖、太
宗之天下，传之于宣宗陛下。宣宗之子，沂王，宣宗之
孙，以祖父之天下，传之子孙。此万古不易之常法。”槁
成，登正本会，佥因姓氏众，字画多讹，至十六日晡时
方完。十七日四鼓时，众集于朝，人人谨待上出，以期
事济。顷之，南城呼噪震地，群臣失色。须臾，鸣钟鼓，上
皇御极矣。于是朝野欢腾，以为复见太平，本遂不进。
旨下，擒于谦、王文等，以其迎立外藩故也。有贞亨等，
皆进爵有差。

### 英宗天顺八年春正月乙亥宪宗以皇太子即皇帝位

按《名山藏典谟记》：“宪宗纯皇帝，讳见深，英宗皇帝长
子也。母周太后，生时红光满室，其岁天下大稔。英宗
北狩，郕王监国，慈寿皇太后立为皇太子。方三岁，郕
王即位，立其子见济，降封沂王。英宗复辟，上复立为
皇太子。上广额丰颐，方面大耳，目睛如漆，光彩射人，
左右莫敢仰视。出阁讲学，敏于读书，便习骑射，侍膳”
问安，孝敬备至。英宗大渐，召属后事。既崩，群臣三劝
进，以正月乙亥即皇帝位。下诏以明年为“成化元年”，
大赦天下。

### 宪宗成化二十三年九月壬寅孝宗以皇太子即皇帝位

按名山藏《典谟记》：“孝宗敬皇帝，讳祐樘，宪宗子也。母
曰纪淑妃。宪宗王皇后无子，万贵妃宠而妒，他妃不
得子。淑妃一幸上，为万贵妃所谮逐，既有身，及生上，
周皇太后、王皇后私育之，而不敢以闻。及六岁，宪宗
方知有上，即册立为皇太子。宪宗崩，以其年九月壬
寅即位，大赦天下，以明年为弘治元年。始宪宗册上”
为太子，时诏至南京，瑞云见孝陵，如车盖。既稍长，仁
孝恭俭，闻于东宫。及是，持麻衰，绝酒肉，日侍灵幄，哀
擗有加。时览记《孝经》《尚书》《家礼》《大明律》四种书，皆有
日课，有疑义，即召问法吏儒臣，天下翕然望治。于是
放省内苑鸟兽虎豹之属，勿饲之使自毙。追夺李孜
省、邓常恩、赵玉芝、凌中、顾玒、顾经、曾克彰、黄大经、江
怀、李成等故所赐冠剑、印章，谪戍之。降太监梁芳、陈
喜、韦兴于南京闲住；其馀以左道附孜省进者，悉罢
黜。癸卯，上《大行皇帝尊谥》庙号诏天下。

按明《昭代典则》：“成化十一年十一月，立皇长子祐樘
为皇太子。二十三年八月庚辰，上不豫，命皇太子暂
视朝于文华殿。己丑，上崩于乾清宫。九月壬寅，皇太
子即皇帝位，改明年元曰弘治。”

### 孝宗弘治十八年五月壬寅武宗以皇太子即皇帝位

按《名山藏典谟记》：“武宗毅皇帝讳厚。”𤋜孝宗嫡长子
也。生二岁，立为太子。稍长，英敏好骑射。孝宗大渐，召
大学士刘健、李东阳、谢迁榻前，执健手以托。孝宗崩，
上以五月壬寅即皇帝位，大赦诏天下，以明年为“正
德元年。”

按《昭代典则》：“弘治五年三月，立皇长子厚。”𤋜为皇太
子。十八年五月，上不豫。初六日昧爽，司礼监太监戴
仪出左掖门，宣内阁臣东阳、臣健、臣迁入乾清宫。至
寝殿，穿重幔上仙桥，见御榻上著黄色便服，坐榻中
南面。健等叩头，上令近前者再，于是直叩头榻下。上
曰：“朕承祖宗大统，在位十八年。今年三十六岁，乃得
此疾，殆不能兴。朕蒙皇考厚恩，选张氏为皇后，生东
宫，今十五岁矣，尚未选婚。社稷事重，可急会礼部举
行。”皆应曰：“诺。”时司礼监太监陈宽、李荣、萧敬等以次
毕至，皆罗跪榻外。上曰：“授遗旨。”太监扶案，李璋捧笔

仰奏曰：“臣等敢不尽力。”上复加慰谕而退。健等出至
后左门，调旨传礼部行之，戴仪送出东阁而入。越一
夕而龙驭上宾矣。壬寅，皇太子即皇帝位，大赦。诏曰：
“惟我皇明，诞受天命，为天下民物主。祖宗列圣，鸿规
大训，传在子孙。皇考嗣统十有八年，深仁至德，覃被
海内，治化之盛，在古罕闻。间复悯念民穷，励精新政，
访求利弊。方将大有兴革，纶音未布，遽至弥留，叩地
吁天，无所逮及，天下之恸，矧予一人。”比有亲承遗命，
谓主器不可久虚，而宗亲文武群臣、军民耆老累笺
劝进，拒之至再，情益恳切。“谨以是月十八日，祗告天
地、宗庙社稷，即皇帝位。顾国家创造之难，眇躬荷负
之重，惟正道是遵，惟古训成宪是守。其以明年为‘正
德元年，大赦天下，与民更始’。”

### 武宗正德十六年夏四月癸卯世宗以兴献王长子入即皇帝位

按《名山藏典谟记》，世宗肃皇帝，讳厚熜，与献王长子
也。宪宗十子，长孝宗，次贵妃邵氏，子兴献王，封楚安
陆。上生之年，为正德二年，翼轸见庆云，楚分也。正德
十六年三月，武宗崩，无子，慈寿张太后使驸马都尉
元皇亲喜轮持遗诏召上。时兴献王薨，上已除丧，年
十五矣。度河拏舟，父老相告曰：“昔圣天子生年，此河
清三百里者三日，兹其征夫。”四月壬寅，上至自安陆。
大学士杨廷和请从东安门入，居文华殿，俟劝进。上
曰：“此皇太子礼，我奉遗诏。”嗣皇帝遂以癸卯受臣民
笺于行殿，入大明门，日中即位，颁诏除旧，以明年为
嘉靖元年。

按《永陵编年史》：“正德十六年三月丙寅日，武宗崩，无
子，廷议以兴献王长子为宪宗纯皇帝孙，伦序当立，
乃撰为遗诏曰：‘朕承祖宗丕业，惟在继统得人。皇考
孝宗敬皇帝亲弟兴献王长子，聪明仁孝，德器夙成，
伦序当立，遵祖训兄终弟及之文，告于宗庙，请于慈
寿皇太后，遣官迎取来嗣皇帝位。越丁卯，遣司礼大’”
监韦霖、寿宁侯张鹤龄、驸马都尉崔元、大学士梁储、
礼部尚书毛澄赍诏金符往迎。戊寅，至兴邸，帝迎于
国门外。既得诏已，乃登座，受符朝群臣。四月壬午，辞
园寝。癸未，发安陆。帝母蒋妃戒曰：“吾儿行荷重任，毋
轻言。”帝呜咽曰：“谨受教。”辇道所经，屏绝诸王有司馈
献。命从官约束藩卫，毋扰民。丁亥，内阁杨廷和令仪
制郎中余才拟仪状，由东安门入。翼日，百官朝见劝
进，择日即位。帝览之，谓长史袁宗皋曰：“遗诏以吾嗣
皇帝位，此状云何？”癸卯，至京师，乃御行殿受笺，由大
明门入，日中即位。时久旱，俄而大雨沾溉，顷复开霁，
景象一新，识者知为中兴之兆云。翼日，诏曰：“朕承皇
天眷命，属以伦序，入奉宗祧。四月二十二日祗告天
地宗庙社稷，即皇帝位。惟我皇兄大行皇帝运抚盈
成，业承熙洽，励精虽切，化理未孚。中遭权奸蒙蔽，潜
弄政柄，大播凶威。朕在藩邸，已知非皇兄之意。兹欲
兴道致治，必当革故鼎新，率由旧章，敬承先志。其以
明年为嘉靖元年。凡正德间冒滥军匠传陞乞陞，监
织榷税，尽行厘革。直言贬戍诸臣，存者擢用，亡者赠
荫，旧逋悉蠲，仍免元年田租之半。弊政一洗，中外鼓
舞，若更生云。”

按《明会典》“肃皇帝登极仪，正德十六年三月十四日，
奉武宗皇帝遗诏，迎上入承大统。次日，皇亲、驸马、司
礼监太监、内阁大学士、礼部尚书等官，赍捧诏谕金
符，驰诣安陆藩府奉迎。内官监、工部盖行殿于宣武
门外，南向。司设监设帷幄御座于中，尚衣监备翼善
冠服，锦衣卫备卤簿，大驾以候。四月二十一日早，文”
武百官出郊，各具青绿锦绣服，迎驾入行殿朝见，行
四拜礼。明日即皇帝位。先期，司设监设御座于华盖
殿，设宝座于奉天殿。钦天监设定时鼓，锦衣卫设卤
簿大驾。尚宝司设宝案于奉天殿，鸿胪寺设表案于
丹陛上。教坊司设《中和韶乐》，设而不作。鸿胪寺设诏
案。锦衣卫设云盖、云盘于奉天殿内之东。别设云盖
于承天门，设云舆于午门外。设宣读案于承天门上，
西南向。至日，遣官祭告天地、宗庙、社稷。驾由大明门
入，至文华殿，省定诏草、《钦改年号》毕，设酒果于大行
皇帝几筵前。上具素服谒告。毕，设香案、酒果等物于
奉天殿丹陛上。上具衮冕服行告天地礼毕，诣奉先
殿、奉慈殿谒告。毕，仍诣大行皇帝几筵前行礼毕，诣
慈寿皇太后、庄肃皇后前，各行礼毕，上御华盖殿。文
武百官各具朝服，入丹墀内序立。鸿胪寺引执事官
进至华盖殿传旨，百官免贺，止行五拜三叩头礼。传
毕，赞“执事官行礼。”赞“各供事。”鸿胪寺正官跪奏“请陞
殿。”上由中门出，升宝座。锦衣卫鸣鞭。钦天监报时。鸿
胪寺赞“行五拜三叩头”礼讫，百官出至承天门外。俟
翰林院官赍诏用宝讫，鸿胪寺官奏“请颁诏。”翰林院
官捧诏授礼部官。由奉天殿左门出。锦衣卫于午门
前，候捧诏置云盖、云盘中，导云舆至承天门开读行
礼如常仪

### 世宗嘉靖四十五年十二月穆宗以裕王入即皇帝位

按《名山藏典谟记》“穆宗皇帝讳载。”世宗皇帝第三
子也。母杜太后。帝晬盘之日，首取龙旗画鼓及《五行
志》，每取辄进世宗，世宗奇之。长而丰神秀朗，举止端
庄，见者谓有帝王之度。始封裕王，与庄敬太子同日
受册。中官误送皇太子册宝帝所，而裕王册宝乃在
太子宫。是时，庄敬已属疾，竟薨，中外曰：“天所启也！”世
宗两立太子皆薨。其后春秋高，益恶言立储事。诸方
士有言于世宗者曰：“二龙不相见。”于是帝仍为王，出
居邸者十馀年，绝不得召入。中外莫测，屡有言者，然
而世宗意固自定。世宗末年，海瑞上疏切直，上私命
锦衣毋死之。世宗崩，乃入践天子位焉。是为嘉靖四
十五年十二月壬子，颁诏赦，以明年为隆庆元年。
按《昭代典则》，嘉靖十八年春，立元子为皇太子，第二
子为裕王。四十五年十二月十有四日，上崩于乾清
宫。遗诏曰：“朕以宗人入继大统，获奉宗庙四十五年。
深惟享国长久，累朝未有，乃兹弗起，夫复何憾！但念
朕远奉列圣之家法，近承皇考之身教，一念惓惓，本
惟敬天勤民是务。祇缘多病，过求长生，遂致奸人乘
机诳惑，祷祈日举，土木岁兴，郊庙之祀不亲，朝讲之
仪久废，既违成宪，亦负初心。迩者天启朕衷，方图改
辙，而遽婴疢疾，补过无由。每一追思，惟增愧恨，盖愆
成美，端仗后贤。”皇子裕王载。“仁孝天植，睿知夙成，
宜上遵祖训，下顺群情，即皇帝位，勉修令德，勿过毁
伤，丧礼依旧制。”皇子裕王即皇帝位，诏曰：“惟我祖宗，
圣圣相承，至治鸿功，超越千古。暨我皇考大行皇帝
以经文纬武之德，建安内攘外之勋，增光先朝，垂庇
后世。方表俱赖，遽尔上宾，特廑凭几而言。属以神器
之重，朕茕茕在疚，本不忍闻。而”文武群臣，下及耆老
军民，合词劝进，至于再三，辞拒弗获。乃遵遗诏，以是
月二十六日祗告天地宗庙社稷，即皇帝位，以明年
为隆庆元年。仰惟末命之昭垂，深望继述之兼善，俯
焉自省，岂所能胜！然而先志不可不成，《圣训》不敢不
奉。是用推类以尽义，通变以宜时，期衍旧恩，遹新弘
化。

按《泳化类编》：世宗自兴邸入京，御文华殿，文武百官
英国公张龠等上笺劝进。其一笺曰：“大德受命，继统
得人。奉皇明祖训之文，稽兄终弟及之典，佑启圣人，
传授神器。敬惟聪明天纵，仁孝性成，以宪宗皇帝之
孙继孝宗皇帝之统，九庙不可乏享，万几不可暂虚，
虽在谅暗之中，当以继入为大。”其二笺曰：“大行皇帝
承祧践祚，奉天临民，虽在戎马不暇之时，已有天位
当传之语，既凭玉几而扬末命，遂奉神器以授圣人。
敬惟天表清明，圣心仁孝，勿事南向西向之再让，深
惟一日二日之万几。”其三笺曰：“人君之大宝曰位，上
天之历数在躬。敬惟日表殊资，天潢近派，万方快睹，
九有攸从，顾哀痛之孔殷，岂继承之”可缓。伏望仰遵
祖训，俯顺群情，

### 穆宗隆庆六年六月神宗以皇太子即皇帝位

按《明通纪》：隆庆元年正月，礼部尚书高仪请册立皇
太子。上谕：皇子尚幼，先册名而后册立。二年正月，张
居正、高仪等复请立东宫。命择日具仪以闻。三月，册
立皇太子。无何，太子遇阁臣于御道西，召谓曰：“先生
良苦翊赞。阁臣顿首谢曰：‘愿殿下勤学’。答曰：‘方读三
字经’。既而曰：‘先生且休矣。睿音清粹，步履幽闲。举朝’”
称庆，以为后日之太平天子也。六年五月，上不豫。二
十五日召阁臣高拱、张居正、高仪至乾清宫受顾命。
上倚坐御榻，后及皇贵妃咸侍东宫立于左，拱等跪
于御榻下，命宣《顾命》曰：“朕嗣祖宗大统六年，偶得此
疾，遂不能起，有负先帝付托。东宫幼小，朕今付之卿
等。宜协心辅佐，遵守祖训，保固皇图。卿等功在社稷，
万世不泯。”拱等咸痛哭叩首而出。翌日，上崩于乾清
宫。六月，皇太子即皇帝位。时年十龄。诏以明年为万
历元年。

### 神宗万历四十八年八月丙午朔光宗以皇太子即皇帝位

按《明通纪》：“万历二十九年冬，册立元子。”〈讳常洛〉为皇太
子。时冠婚并举，册封福王、端王、惠王、桂王，恭上圣母
慈圣宣文明肃贞寿端献皇太后徽号，群臣奉表称
贺。四十八年七月，圣谕内阁：“朕嗣祖宗大统，历今四
十八年，久因国事焦劳，以致脾疾，遽不能起，有负先
王付托。惟皇太子青宫有年，实赖卿与司礼监协心
辅佐，遵守祖宗，保固皇图。卿功在社稷，万世不泯。”二
十一日酉时，上崩。八月丙午朔，帝登极，诏告天下。诏
曰：“维我皇明，运祚隆昌，基图巩固，煌煌大历，圣圣相
承。我皇考大行皇帝，奉天临民，四十八载，乾纲在握，
解泽旁流。渊穆端居，而虑周海内；化成久道，而诫切
日中。方垂恭己之衣，忽陟上宾之驭。顾命神器，𢌿于
眇躬。仰遵弥留凭几之言，俯循臣庶累笺之请，宗社
大计，弗获固辞。兹于八月初一日，祗告天地、宗庙社稷，即皇帝位。永维皇考启佑之深慈，嗣服觐扬之匪
易，有怀兢惕，若涉渊冰。尚赖文武亲贤，一心一德，惟
是邦家彝宪，是训是行。属兹莅祚之初，宜涣维新之
号。其以明年为泰昌元年，大赦天下，与民更始。”

### 光宗泰昌元年九月熹宗以皇太子即皇帝位

按《明通纪》：光宗泰昌元年六日辛亥，吏部奏请册立
东宫。上曰：“立东宫谨遵遗诏，于释服后举行，礼部其
择日具仪注。”十六日辛酉，上不视朝，群臣齐赴宫门，
恭候万安。二十日乙丑，部臣、台臣各上书元辅调护
圣躬，请册立东宫。二十二日丁卯，上复召御医陈玺
等诊视。二十六日辛未，上召阁部九卿科道于乾清
宫。上御东暖阁，倚榻凭几，皇长子侍立。诸臣问安毕，
上命诸臣前连谕云：“朕见卿等甚喜。”又谕封选侍，且
谕速封。礼臣孙如游奏曰：“臣等面睹天颜，耳聆天语，
惓惓圣意，惟以选侍保震器、国本为重，臣等自当仰
体。但臣部前奉圣谕上孝端贞恪、庄惠仁明媲天毓
圣显皇后，孝靖温懿、敬让贞慈、参天育圣皇太后尊
谥，加封恭靖端懿温惠郭元妃昭肃恭和章懿王才
人为皇后，皆未经告竣。若论先后次序，宜俟《四大礼》
既举之后；若论皇储之保护，关系甚钜，而抚育慈爱
厥功之懋已明谕中外。则选侍之封惟恐其不早，即
从该监之请亦未为不可。”上曰：“著照该监原择九月
初六日举行。”二十九日甲戌，上再召辅臣方从哲等
十三员于乾清宫。诸臣问安毕，上仍谕册立皇贵妃。
从哲等对以册储原卜，期宜移近，蚤竣吉典，以慰圣
怀。上因顾皇长子谕曰：“卿等辅佐为尧舜。”又语及寿
宫，辅臣以皇考山陵对，则自指云：“是朕寿宫。”诸臣言
“圣寿无疆，何遽及此？”上仍谕要紧者，再赐诸臣银币
烧割。是日，李可灼进药。九月乙亥朔，帝崩。遗诏“皇长
子”〈讳由校〉嗣皇帝位。文书房传出皇长子令旨：“大行皇
帝崩逝，未造陵寝，著司礼监同内阁、礼部堂上官，会
同钦天监前去天寿山相择来说。”礼部钦奉圣谕，择
初六日册封皇贵妃李氏，奉令旨，著该监照择九月
初六日举行。大学士方从哲等率诸臣哭临皇考大
行皇帝于乾清宫毕，即请叩见皇长子，良久未出。诸
臣力请之，皇长子始出。诸臣叩头毕，遂拥护皇长子
出乾清宫门外，至文华殿，先叩慰皇长子，即正皇长
子位，行五拜三叩头礼，呼万岁乃起。诸臣以即日登
极，请朝服以待。奉令旨：例行郊祀诸大典礼未行，于
礼未协。礼部具仪以闻。吏部等衙门、尚书等官周嘉
谟等上启：“卜日登极，以无负先帝付托，以为”社稷灵
长之庆。五日己卯，兵科杨琏疏谏先朝选侍，不宜妄
以母道自尊，直言不讳，选侍移居于仁寿殿。礼科李
若珪奏曰：“窃惟殿下明日登极。登极之诏，即定年号
之日。前先帝登极之诏，以明年为泰昌元年。顾先朝
臣皆知，今去登极止半日耳，其用何者两字为元年
也。拟正否？已蒙钦照否？臣等”皆不知，礼部亦不知。此
等大事，礼部决当会议，礼科亦当与闻，姑且勿论。惟
是先帝即位，虽仅匝月，而善政遍满，已足千秋大业，
岂使年号之不存？昔建文无年号，至今人心不平；堂
堂天朝，岂又有此大阙大谬！臣有一得之愚，启之殿
下，商之同朝，谓除明年正月初一日为我殿下纪元；
今年自八月初一先帝登极之日以至十二月终，断
宜借之先帝，俱称“泰昌。”每年月日，万历年号断自今
年七月终止则是先帝之年号既不亏万历之实数
又不碍殿下明年之称元实至便也。造历在即时刻
难缓恳祈谕阁部即速令议上请。如果臣言不谬仍
谕该部传示内外臣民自今以至年终凡上疏及文
书等项。俱称“泰昌元年月日。六日庚辰。帝即位。”

### 熹宗天启七年八月愍帝以信王即皇帝位

按《明通纪》：“天启二年九月二十二日，册皇五弟。”〈讳由检〉
为信王。七年八月，熹庙不豫，屡旨召上，尽被魏忠贤
截住。诸文武齐至隆道阁前问安。忽有数内臣招呼
兵部尚书崔家来，百官相顾错愕，众声齐云：“所言公
当与众公言之。天下事岂呈秀一人所可擅者耶？”于
是呈秀不敢应命，而忠贤失意，无所错手足。上因百
官问安，步至隆道阁前。魏忠贤慌把住宫门说：“圣上
有旨，病中要静养一应人，勿得乱入。”司礼监太监王
体干见魏忠贤如此专横，大声叫道：“圣躬不豫，密旨
宣召千岁爷不啻数十馀次，今日不容进去，尔等欲
何为邪？”说罢，迎上入宫，见熹庙执手痛哭，备说魏忠
贤、王体干事情，又放声大哭而出。礼部接皇后懿旨，
大行皇帝奈素秉虚弱，兼东事焦劳，“得患时疾，医药
罔愈，于天启七年八月二十二日申时崩逝，合行丧
仪事。现在礼部便会同翰林院计议，从厚具仪来看。”
又接出《皇五弟信王令谕文武群臣军民耆老人等》：
“览所进笺，具见卿等爱国至意。顾予哀痛方切，继统
之事，岂忍遽闻？所请不允。”又接出一笺：“大行皇帝崩
逝，命妇免哭临并祭。礼部知道。”《皇五弟令旨》，皇兄崩
逝，今有文武大小官员于文华殿行问慰礼，请速即
位。今细详之，所有例行郊祀等诸大典未行礼，恐未协，还著该部详议。来看。《特谕》。又接出二笺，见卿等为
宗社至计，言益谆切，披览之馀，愈增哀恸，岂忍遽即
大位。所请不允。又接出三笺，《皇五弟信王令谕文武
群臣》军民、耆老人等：“卿等合词陈情，至再至三，已悉
忠恳。天位至重，诚难久虚。况遗命在躬，不敢固逊，勉
从所请。”二十四日，上登极，文武百官朝贺。诏曰：“我国
家列圣，缵承休烈，化隆俗美，累洽重熙，远垂万祀。我
大行皇帝仁度涵天，英姿宪古，励精宵旰，锐虑安攘。
海宇快睹维新，疆土动思恢复万几，总揽”六幕。禔庥
方启鸿图，忽宾龙驭。援膺顾命，及于眇躬，相闻《凭几》
之言，凛受承祧之重。而文武群臣，军民耆老，合词劝
进，至于再三，坚拒弗获。乃仰遵遗诏，于八月二十四
日祗告天地，即皇帝位，以明年为崇祯元年。朕以冲
人，统承鸿业。祖功宗德，惟祗服于典常；吏治民艰，将
求宜于通变。毗尔中外，文“武之贤，赉予股肱耳目之
用。光昭旧绪，念茂新猷。所有合行事宜，开列于后，布
告中外，咸使闻知。